Coro

Santa Ana de Coro, oftest omtalt som bare Coro, er en by det vestlige Venezuela og hovedstad i delstaten Falcón. Byen har ca. 170 000 innbyggere.

Historie
Byen ble grunnlagt i 1527 og er den eldste byen i det vestlige Venezuela. Byen var Venezuelas første hovedstad.

Turisme
Med sin historiske kolonialarkitektur og unike naturscenarier, trekker Coro til seg mange turister. Det koloniale området er et urbant landskap fra 1700- og 1800-tallet med brosteinsgater og typiske bygninger fra kolonitiden. Noen av bygningene er museer, fylt med religiøse ikonmlerier, eller har nasjonalhistorisk verdi. I byens nordøstlige del ligger Los Medanos de Coro, naturlig formede sanddyner som strekker seg over et stort område, helt ut til havet. En times bilkjøring nordover finner man strender som er berømte for vindsurfere.

Eksterne lenker
 Coroweb 
 UNESCO World Heritage Centre – Coro and its Port

Kategori:Byer i Venezuela
Kategori:Verdensarven i Amerika
Kategori:Bosetninger etablert i 1527
Kategori:1527 i Sør-Amerika